यता आएर मेलम्चीको पानी वितरण हुनेबारेको एकिन तिथि मिति नतोकिनुमा कतै यस आयोजनाले पनि विद्युत् प्राधिकरणकै पूर्व नियति अनुसरण गरिरहेको त छैन भन्न प्रश्न समेत उब्जाएको छ । पानीको व्यापारमा संलग्न हजारौँ ट्याङ्करका मालिकहरूले यो परियोजना सकेसम्म लम्बियोस्, यसको कार्यान्वयनमा विघ्न बाधा आइरहोस् भन्ने कामना गरेको सुनिन्छ । यसको अर्थ आफ्नो स्वार्थका लागि उनीहरू विद्युत् प्राधिकरणकै नियति नअपनाउला भन्ने छैन । यसबारे पनि सम्बन्धित सबै चनाखो रहनु आवश्यक छ ।
